section_heading: Šahtar Donjeck
paragraph_text: Po povratku u Šahtar opet je imao problema. Trener je u njemu vidio tek zamjenu za prvog vratara Laštuvku, što Pleti nije odgovaralo. Iako je imao dovoljno ponuda drugih klubova, njegova je odšteta od 3 milijuna eura, svima bila previsoka. Špekuliralo se o posudbama u belgijski Standard i povratak u Hajduk, no to se nije ostvarilo. Također je dobio ponudu iz zagrebačkog Dinama koji je htio otkupiti njegov ugovor, ali je Pletikosa to odbio zbog svoje privrženosti splitskom Hajduku.